રાષ્ટ્રવાદની સાથે આધુનિકતાનાં પવનથી ગામ વંચિત ના રહે તે માટે આખા ગામને વાઈફાઈની સુવિધાથી સજજ બનાવવામાં આવ્યું છે. પાણીનાં બચાવ અને સ્વચ્છતાને ધ્યાને રાખીને ધોબી ઘાટ બનાવવામાં આવ્યો છે. એસી બસ સ્ટેશન બનાવવામાં આવ્યું છે અને તેને નામ આપવામાં આવ્યુ છે પ્રસ્થાન કેન્દ્ર. શાળાને સરસ્વતી મંદિર નામ અપાવીને રિનોવેટ કરવામાં આવી છેે. ગામમાં રોડ સિમેન્ટનાં બનાવવામાં આવ્યા છે. ગામનાં સ્મશાનમાં મહિલાઓ માટે સત્સંગ હોલ બનાવવામાં આવ્યો છે. મહિલાઓમાં સ્મશાનનો ડર નીકળે તે હેતુથી હોલ તૈયાર કર્યો છે. સૌથી મહત્વની વાત એ છે કે આખા ગામને ગોલ્ડન કલરનો ટચ આપવામાં આવ્યો છે. કલર કંપની સાથે આ અંગે ખાસ ચર્ચાઓ કરવામાં આવી હતી. આશરે ૩૦૦ બેરલ એટલે અંદાજે ૯૦૦૦ હજાર લીટર ગોલ્ડન કલર વાપરવામાં આવ્યો છે. આશરે છ મહિનાની જહેમત બાદ આ ગોલ્ડન વિલેજ તૈયાર કરવામાં આવ્યું છે.